*Projekts*

LATVIJAS REPUBLIKAS MINISTRU KABINETS

2018. gada Noteikumi Nr.\_\_\_\_\_\_

Rīgā (prot. Nr. ­­ .§)

**Prasības izglītojamo ar speciālām vajadzībām uzņemšanai vispārējās izglītības iestāžu īstenotajās vispārējās izglītības programmās**

Izdoti saskaņā ar

Vispārējā [izglītības likuma](http://likumi.lv/ta/id/50759-izglitibas-likums) [53. panta](http://likumi.lv/ta/id/50759-izglitibas-likums#p14) pirmo daļu

1. Noteikumi nosaka prasības, kādas izvirzāmas vispārējās pamatizglītības un vispārējās vidējās izglītības iestādēm (turpmāk – izglītības iestāde), lai to īstenotajās vispārējās izglītības programmās uzņemtu izglītojamos ar speciālām vajadzībām (turpmāk – izglītojamie).

2. Izglītības iestādes nodrošinājumu nosaka atbilstoši veidam, kādā izglītojamos uzņem vispārējās izglītības programmās.

3. Izglītojamo vispārējās izglītības programmās uzņem:

3.1. vispārējās pamatizglītības un vispārējās vidējās izglītības iestādes vispārējās pamatizglītības un vispārējās vidējās izglītības klasē;

3.2. atverot atsevišķu klasi tikai izglītojamiem ar speciālām vajadzībām (speciālās izglītības klasi).

4. Izglītības iestāde, atverot speciālās izglītības klasi, nodrošina:

4.1. licencētas speciālās izglītības programmas apguvi atbilstošas profesionālās kvalifikācijas pedagogu vadībā;

4.2. rehabilitāciju, kuru sniedz ārstniecības iestāde, pamatojoties uz līgumu, kas noslēgts ar izglītības iestādes dibinātāju, vai sertificēts izglītības iestādes medicīniskais personāls.

5. Nodrošinājums, kas nepieciešams speciālās izglītības programmas īstenošanai speciālās izglītības klasē, noteikts šo noteikumu 1.pielikumā, bet vispārējās pamatizglītības un vispārējās vidējās izglītības klasē uzņemtajiem izglītojamiem ar speciālām vajadzībām – šo noteikumu 2.pielikumā.

Ministru prezidents Māris Kučinskis

Iesniedzējs:

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

M.Jansone, 67047973

modra.jansone@izm.gov.lv